S-52/2016

Mál þetta sem dómtekið er í dag var höfðað með ákæru útgefinni af lögreglustjóranum á höfuðborgarsvæðinu þann 2. febrúar sl. "á hendur I-kvk-þgf M-kvk-þgf G-kvk-þgf, Þingvaði 23, Reykjavík, fyrir eftirgreind hegningar- og sérrefsilagabrot á árinu 2014 nema annað sé tekið fram:

I.

Þjófnað, með því að hafa miðvikudaginn 30. júlí og föstudaginn 1. ágúst farið inn í húsnæði Landspítalans við Hringbraut í Reykjavík og stolið þaðan fatnaði fyrir starfsmenn spítalans (2 buxur og 2 bolir), starfsmannaskilríkjum, bláum Nokia farsíma merktum Landspítalanum, masterslykli af spítalanum, skápalyklum starfsmanns, skærum, eyrnasjá, en ákærða reyndi að villa á sér heimildir sem starfsmaður spítalans með því að klæðast starfsmannafatnaði og bera skilríki spítalans.

Mál. nr. 007-2014-44873

Telst brot þetta varða við 1. mgr. 244. gr. almennra hegningarlaga nr. 19/1940.

II.

Umferðarlagabrot, með því að hafa þriðjudaginn 16. september í Reykjavík ekið bifreiðinni UX-177 um Þingvað án þess að hafa öðlast ökurétttindi, undir áhrifum áfengis og óhæf um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 2,8 ng/ml og vínandi 0,8‰).

Mál 007-2014-53971

Telst brot þetta varða við 1. mgr., sbr. 2. mgr. 45. gr. og 1. mgr., sbr. 2. mgr., 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 3. gr. laga nr. 24/2007.

III.

Fíkniefnalagabrot, með því að hafa föstudaginn 19. september á þáverandi dvalarstað sínum að Ásvallagötu 9 í Reykjavík, haft í vörslum sínum 23 kannabisplöntur (...) sem lögregla lagði hald á við húsleit í íbúð ákærðu.

Mál 007-2014-54949

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar, til greiðslu alls sakarkostnaðar, til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess enn fremur krafist að ákærða sæti upptöku samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 á viftu, gróðurhúsalampa, ræktunartjaldi, straumbreyti, 4 gróðurpottum og áburði, allt sem lögregla lagði hald á."

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærða og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í október 1983. Hún á að baki sakaferil. Ákærða var 28. nóvember 2013 dæmd í 30 daga fangelsi skilorðsbundið til tveggja ára fyrir þjófnað. Ákærða hefur með broti sínu rofið skilyrði refsidómsins og verður hann nú tekinn upp og dæmdur með refsingu hér. Með hliðsjón af því og sakarefni málsins sæti ákærða fangelsi í 2 mánuði.

Ákærða er svipt ökurétti í 2 ár frá uppkvaðningu dómsins að telja.

Upptækar skulu gerðar til ríkissjóðs 23 kannabisplöntur sem lögregla lagði hald á við húsleit í íbúð ákærðu og ennfremur vifta, gróðurhúsalampi, ræktunartjald, straumbreytir, 4 gróðurpottar og áburður.

Ákærða greiði 257.270 krónur í sakarkostnað og málsvarnarþóknun skipaðs verjanda síns sem nánar greinir í dómsorði.

Af hálfu ákæruvaldsins flutti málið E-kk-nf S-kk-nf fulltrúi.

S-kk-nf S-kk-nf kveður upp þennan dóm.

D ó m s o r ð :

Ákærða, I-kvk-nf M-kvk-nf G-kvk-nf, sæti fangelsi í 2 mánuði.

Upptækar skulu gerðar til ríkissjóðs 23 kannabisplöntur sem lögregla lagði hald á við húsleit í íbúð ákærðu og ennfremur vifta, gróðurhúsalampi, ræktunartjald, straumbreytir, 4 gróðurpottar og áburður.

Ákærða er svipt ökurétti í 2 ár frá uppkvaðningu dómsins að telja.

Ákærða greiði 257.270 krónur í sakarkostnað og málsvarnarþóknun skipaðs verjanda síns, Þ-kk-ef S-kk-ef S-kk-ef héraðsdómslögmanns., 204.600 krónur.

S-kk-nf S-kk-nf.